สวัสดีค่ะ หนูมีอาการคัน รู้สึกปวดๆตรงท้องน้อยเวลาฉี่แถมยังมีกลิ่นแรงด้วยค่ะ เนื่องจากช่วยตัวเองโดยใช้นิ้วสอดใส่ติดต่อกันสามวันค่ะแล้วพอหลังจากวันที่สามหนูตื่นมาแล้วน้องสาวมีกลิ่นเค็มอะค่ะ รู้สึกเป็นกังวลใจมากๆแต่ไม่กล้าไปพบคุณค่ะเพราะไม่กล้าบอกที่บ้าน พอจะทราบไหมคะว่าเป็นเพราะอะไร
สวัสดีค่ะ อาการคันบริเวณอวัยวะเพศ ปวดท้องน้อย มีกลิ่นผิดปกติที่อวัยวะเพศดังกล่าวมา อาจจะเกิดจาก ความอับชื้นบริเวณอวัยวะเพศทำให้แบคทีเรียบริเวณรูขุมขนหรือขนตรงอวัยวะเพศเจริญเติบโตมากผิดปกติ การติดเชื้อราที่ช่องคลอดหรืออวัยะเพศภายนอก การติดเชื้อราในช่องคลอดอาจทำให้มีตกขาวเป็นก้อนขาวขุ่นผิดปกติ เป็นต้นโดยถ้าไม่เคยมีเพศสัมพันธ์จริง จะนึกถึงการติดเชื้อกลุ่มเชื้อราได้มากที่สุด หรือถ้ามีอาการเจ็บตอนปัสสาวะ อาจสัมพันธ์กับภาวะกระเพาะปัสสาวะอักเสบได้ด้วยเช่นกันในเบื้องต้นใช้น้ำเปล่าสะอาดล้างภายนอก รักษาความสะอาดบริเวณอวัยวะเพศ ควรซับให้แห้งเสมอ งดการทำกิจกรรมทางเพศไปก่อน และสังเกตอาการ ถ้าอาการยังเป็นมากต่อเนื่อง มีตกขาวผิดปกติ ปัสสาวะแล้วแสบขัด ควรไปพบแพทย์